text:
-THE PILL -CYCLE BEADS
-SPIRAAL (IUD) -CONDOMS
-TEST DI EMBARASO -LUBRICANTE
-PRIKPIL (HANGUA) -FOYETO/BUKI
-CHARLA NA SCOL PA STUDIANTE
-CHARLA SPECIAL PA MAYOR
-PREPARACION PA PROJECT/SPREEKBEURT
-CITA PERSONAL PA GUIA Y INFORMACION
"Famia Planea ta visiona un comunidad
conciente ariba nan salud sexual en general."
Nos meta como organisacion ta pa :
informa’bo tocante anticonceptivo, planificacion responsabel y salud sexual en general;
ofrece’bo productonan y servicionan pa bo por planea bo famia y cuida bo mesun salud sexual;
guia’bo ariba topiconan cu ta relaciona cu salud sexual y sexualidad en general.
Tur esaki den un forma confidencial, respetuoso, sin discriminacion y profesional.


c: text/html

text:
E momento cu bo detecta e prome lachi ta marca un antes y un despues den bo bida. Bo ta ripara cu bo ta drentando den un otro etapa.
Ta e momento di cuida bo mes, pero nos ta proponebo pa bo haci’e den e forma mas natural posibel. Hopi crema comercial tin compuestonan cu por provoca efectonan secundario.
Tene na cuenta cu mata ta forma parti di tera cu ta sustenta nos y cu sernan humano a comparti un bon parti di e composicion di sernan bibo.
Pa esey, den naturalesa nos por haya e miho aliadonan pa mantene nos hoben y saludabel. Poco kimico ta asina respetuoso manera nan.
Dicon uza anis contra lachi
Aunke ta parcebo sorprendente, e mata aromatico aki tin cualidadnan sedante hopi potente. E relahacion ta indispensabel pa e musculonan di e cara no contrae y por lo tanto, ta stop di fiha e liñanan di expresion den esaki.
Di otro parti, faborece e produccion di colageno. Esaki ta un molecula cu ta garantisa cu nos piel ta liso, terso y limpi.
Tanto asina cu personanan cu ta recuri na terapianan mas agresivo, ta inyecta e substancianan di modo periodico. Si bo dicidi pa anis, lo bo no tin mester di e inyeccionnan aki: bo curpa lo segrega pa su mes.
Danki na e substancia aki, e lachinan cu bo ta mira na bo cara, lo cuminsa disparce. E colageno lo ekilibra e textura di bo piel, pa bo tin un aspecto mas hubenil.
Aunke bo naturalesa ta produci e marcanan di expresion aki, anis lo retrasa e dominio di esaki riba bo cara.
Con pa elabora un masker di anis contra lachi
Cu e diferencia di productonan farmaceutico, prepara un masker natural ta hopi mas economico.
Adems, bo ta conta cu e bentaha cu bo ta controla e componentenan di esaki, sin ta a costo di e decisionnan interesa di e laboratorionan.
Ingrediente
4 cuchara di simiya di anis (40g) (bo por cumpranan den cualkier supermarket of hasta botica)
1 cup di awa cayente (250 ml).
Elaboracion
Na prome luga, lo bo tin cu pone e awa riba candela te ora cu e herbe.
Lo ideal ta, despues di esaki, laga e awa reposa den un cup durante algun instante.
A continuacion añadi e anis den e awa y permiti pa realisa e decoccion durante algun minuut.
Cubri e cup pa e preparacion no perde su propiedadnan cu evaporacion.
Aplicacion
Ora cu e infusion ya lo ta cla pa bo uza. Bo por haci’e directamente cu bo dedenan of unp ida catuna.
No ta necesario pa bo hawa bo cara tras di e aplicacion, pero si bo kier, no tin problema.
Incluso, bo por probecha y uza bo tratamento habitual di anochi como complement.
Si bo sigui e instruccionnan diariamente, despues di 10 dia bo lo nota e resultadonan.
Anis: mucho mas cu un anti-lachi
E mata tin uzonan desde temponan inmemorabel den e recetario di culturanan milenario. Tin propiedadnan antiespasmodico y sedante cu ta mehora di manera significativo e problemanan di stoma.
E tin un dobel funcion. Di un banda, alivia e dolor di stoma y di un otro, actua riba su origen ora cu ta trata di un molestia nervioso, danki na e efecto relahante di cual nos ta papia di dje.
Bon noticia pa e hende muhe. Bo tabata sa cu anis ta un analgesico ideal pa dolor di ovario?
Un di e beneficionan ta cu e ta un antiinflamatorio hopi solvente durante menstruacion. Nos ta recomenda pa bo bebe e infusion, por lo menos dos biaha pa dia. E miho ta pa bebe durante mainta y otro prome cu bay drumi.
Esaki ta hiba nos pa pensa cu nos tin e alcance di nos man un elemento desaprobecha.
No obstante, desde awo, bo tin den bo man pa disfruta un receta simpel pa mantene bo cutis bunita durante hopi tempo mas. Na loke nos ta suma, lo bo tin mester un 20 minuut di tempo, pero, kico ta algun minuut ora cu ta trata di bo piel pa e no revela e paso di aña?
Fuente: Mejor con Salud

robotstxt: allowed

filter: keep


text:
Anne Frank
Annelies Marie "Ane" Frank; 12 di June 1929 na Frankfurt am Main – kuminsamentu di Mart 1945 na Bergen Belsen) ta un di e hudiunan mas renombra i diskutí na mundu ku a pasa den e holocausto. Atmira pa e kalidat di su skibimentu su diario a bira un di e bukinan mas lesa na mundu anto e basis ta hopi cine.
Nanse na e suidat di Frankfurt am Main na Alemania, e la biba mayoria di su bida na Amsterdam na Hulanda. Pero na nationalidat e tabata konsidera Aleman te ku 1941, ora e la perde su nationalidat dor di leinan antisemetiko di Nazi Alemania. E la haña fama pa medio di su diario ku ta dokumenta su eksperiensianan skondiendo durante e okupasion Aleman di Hulanda durante e Segunda Guera Mundial
E famia Frank a muda di Alemania pa Hulanda na aña 1933, e mesun aña ku e partido Nazi a haña poder na Alemania. Pa kuminsamentu di 1940 nan tabata pega na Hulanda dor di e okupasion Aleman. Ora persikushon aleman a eskala na July 1942, e famia a bai skonde den un kamber skondi patras di e oficina di tata Otto Frank. Despues di dos aña e grupo a keda gara e a wordu hiba na kamp di konsentrashon. Anne anto su ruman, Margot a wordu hiba na kamp di konsentrashon Bergen-Belsen kaminda nan dos a muri di thypus na Maart 1945.
Su tata Otto, e uniko sobriviviente a haña e diario warda i a publik'e na 1947 na Hulandes.


text:
Palabra
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Palabra ta un unidad di idioma cu tin un nificacion y ta consisti di un of mas morfemanan cual ta conecta mas of menos cerca di otro y cu tin un balor fonetico. Un palabra tipicamente ta consiti di un reis of stam y cero of mas afihonan. Palabranan por wordo combina cu otro pa forma frasenan, clausanan y parti di frase. Un palabra consistiendo di dos of mas stamnan pega na otro ta forma un composicion (composicion linguistico). Un palabra combina cu un otro palabra of cu un parti di forma di un palabra ta forma un portmanteau.


text:
Punda
Punda ta e parti Ost di Willemstad e kapital di Kòrsou. E nomber Punda ta bini for di e palabra hulandes "de Punt". Huntu ku Otrobanda Punda ta forma e kapital di Korsou y Antia Hulandes, Willemstad. Den Punda algun di e edifisionan di mas bieuw di Willemstad ta situa, e pari di punda yamá Handelskaade ta e parti mas fotografiá di Korsou.
Historia[editá | editá fuente]
Korsou tabata promé un kolonia spaño, despues ku e spañonan a duna e isla di korsou na de West Indische Compagnie den aña 1634 nan a kuminsa, bou di e lider Johan van Walbeek, pa traha un forti yamá Fort Amsterdam oste di St. Annabaai riba e peninsula di 'de Punt'. Den e di dos parti di siglo 17 un suidat chikitu, pa proteha e suidat aki a konstrui un muraya rónt di dje. Na kuminsamentu di siglo 18 kaba e area a yena i a kuminsa ku e bario nobo di Otrabanda. Na 1860 a desmantela e muraya.
Punda for di 1886 ta wordu konnektá na Otrabanda viá e brug di ponton Koningin Emmabrug i for di 1974 viá un otro brug ku ta Koningin Julianabrug.


text:
Sopi calco ta masha dushi y facil pa cushina. E reseta aki ta mas cu 50 aña bieu.
Ingredientenan:
- 1 liber di calco, hasi limpi caba
- 2 lamoenchi
- 2 bouillon di galiña
- 2 liter di awa
- 1 tomati
- 1 ciboyo corta nan bloki
- 1 promenton corta na bloki
- 1 konoflok corta chikito
- yerba di hole fresco
- 1 copi wortel, corta na bloki
- 100 gram di Vermicelli
- Madame Jeannette
Preparation:
- Hasie e calco limpi y hasi'e moli dor di uza martiu di cushina. Corta e lamoenchinan den dos y frega e calconan cu e lamoenchinan. Corta e calco den bloki pa come (bite sized).
- Den un wea pone 2 liter di awa, bouillon di galiña y yerba di hole herbe. Agrega tomati, ciboyo, konoflok y promenton, corta na bloki, na e wea cu awa. Lage esaki herbe pa mei ora.
- Filtra e sopi y deshaci di e beduranan. Pone sopi cu 1 copi di wortel herbe pa aproksimadamente 20 minuut.
- Agrega e calco, Vermicelli y madamme Jeannette na e sopi. Laga e sopi herbe pa aproksimadamente 10 minuut mas of ora e calco ta moli. No herbe di mas, pasobra e calco por perde su smaak y bira duro.